Molėtų rajono savivaldybės taryba

SPRENDIMAS

Dėl MOLĖTŲ RAJONO SAVIVALDYBĖS 2025 METŲ BIUDŽETO PATVIRTINIMO

2025 m. vasario 20 d. Nr. B1-34

Molėtai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, 16 straipsnio 1 dalimi, 66 straipsnio 1 ir 3 dalimis, Lietuvos Respublikos biudžeto sandaros įstatymo 15 straipsnio 1 dalimi, 16 straipsnio 2 dalimi, Lietuvos Respublikos 2025–2027 metų biudžeto patvirtinimo įstatymo 2, 3 straipsniais, Lietuvos Respublikos fiskalinės sutarties įgyvendinimo konstitucinio įstatymo 4 straipsnio 4 dalimi, įgyvendindama Molėtų rajono savivaldybės 2025–2031 metų strateginį plėtros planą, patvirtintą Molėtų rajono savivaldybės tarybos 2024 m. liepos 25 d. sprendimu Nr. B1-178 „Dėl Molėtų rajono savivaldybės 2025–2031 metų strateginio plėtros plano patvirtinimo“, Molėtų rajono savivaldybės strateginį veiklos planą 2025–2027 metams, patvirtintą Molėtų rajono savivaldybės tarybos 2025 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2025–2027 metams patvirtinimo“, Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2023 m. vasario 23 d. sprendimu Nr. B1-12 „Dėl Molėtų rajono savivaldybės tarybos veiklos reglamento patvirtinimo“, XI skyrių ir atsižvelgdama į Molėtų rajono savivaldybės mero 2025 m. vasario 11 d. potvarkį Nr. B3-116 „Dėl Molėtų rajono savivaldybės 2025 metų biudžeto teikimo tvirtinti“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės 2025 metų biudžetą:

1.1. 37478,7 tūkst. Eur pajamų, 2165,4 tūkst. Eur 2024 m. nepanaudotų biudžeto lėšų, kuriomis koreguojamos 2025 m. pajamos ir 1500 tūkst. Eur finansinių įsipareigojimų (paskolų) lėšų (1 priedas);

1.2. 699,8 tūkst. Eur savivaldybės biudžetinių įstaigų įmokų į savivaldybės biudžetą iš pajamų už teikiamas paslaugas, išlaikymą švietimo, socialinės apsaugos bei kitose įstaigose ir patalpų nuomą (2 priedas);

1.3. 41144,1 tūkst. Eur bendra asignavimų suma ir jų paskirstymas biudžetinėms įstaigoms ir savivaldybių administracijos padaliniams programoms vykdyti (3 priedas), iš jų 2769,8 tūkst. Eur asignavimai valstybinėms (perduotoms savivaldybei) funkcijoms atlikti (4 priedas) ir 1043,7 tūkst. Eur tikslinės paskirties lėšos (6 priedas);

1.4. 21479,9 tūkst. Eur savivaldybės administracijos asignavimų pagal išlaidų rūšis (5 priedas).

2. Nustatyti, kad Molėtų rajono savivaldybės:

2.1. 2025 biudžetiniais metais planuojama metinė įsiskolinimų (mokėtinų sumų, išskyrus sumas paskoloms grąžinti) pokyčio suma yra 0;

2.2. 2026 metų planuojamų pajamų suma yra 40985,9 tūkst. Eur, 2026 metų planuojamų asignavimų suma - 40985,9 tūkst. Eur;

2.3. 2027 metų planuojamų pajamų suma yra 42527,1 tūkst. Eur, 2027 metų planuojamų asignavimų suma - 42527,1 tūkst. Eur.

Savivaldybės meras	Saulius Jauneika